抽象化 (電腦科學)

抽象化喺電腦科學上係指，由研究緊嗰樣物件嗰度攞走物理、空間或者時間上嘅資訊，等個研究者可以集中諗件物件重要嗰啲部份。即係例如由手上數據嗰度攞走啲時間標籤，並且嘗試將由呢啲數據得到嘅結果廣義化。

程式編寫

原則上，無論一個電腦程式用咩程式語言寫，部電腦內部實際上都係行緊機械碼。程式語言做嘅，係將電腦做緊嘅運算抽象化。

例子可以想像部電腦，部機識用 add() 將兩個數加埋，即係
  add(1,2) 會得出 3
  add(3,4) 會得出 7
... 如此類推。噉「攞  個數，當中 ，將啲數冚唪唥加埋嗮一齊」呢樣運算作業查實可以想像成－
用 add() 將第 1 個數同第 2 個數加埋，得出個數叫 s；
用 add() 將 s 同第 3 個數加埋，得出嘅數擺落 s 度
... 一路做到加埋嗮啲數為止；想像家陣隻程式語言將 add() 同埋啲必需嘅數據操作功能「包埋一嚿」整做 sum() 呢句陳述式，句嘢會叫部電腦將入面嗰拃數加埋嗮一齊；噉用家寫程式就可以寫
  x = sum(1,2,3,4) # 將 x 設做 1 2 3 4 加埋得出嘅值。
而唔使寫
  x = add(1,2)
  x = add(x,3)
  x = add(x,4)
咁撈絞。抽象化係電腦科學上非常重要嘅一部份，令啲人寫程式嗰陣方便好多。

程式編寫範式
程式語言理論

攷

電腦科學